**ΑΝΑΚΟΙΝΩΣΗ**

**Πρακτική Άσκηση - Εαρινό Εξάμηνο 2020 – 2021**

**Επανέναρξη Πρακτικής Άσκησης Δια Ζώσης με έναρξη την**

**1η Ιουνίου 2021**

Το Γραφείο Πρακτικής Άσκησης ενημερώνει τους φοιτητές των Τμημάτων του ΕΛΜΕΠΑ ότι σε συνέχεια του ΦΕΚ 1872/Β΄/8.5.2021 η Πρακτική Άσκηση θα ξεκινήσει Δια Ζώσης την 1η Ιουνίου 2021 για όλους τους φοιτητές α) φοιτητές που είναι σε αναστολή από 6/11/2020, β) φοιτητές που πραγματοποιούν πρακτική εξ αποστάσεως και γ) φοιτητές που έχουν καταθέσει αίτηση για έναρξη πρακτικής το εαρινό εξάμηνο.

**Απαραίτητες ενέργειες**

**α) φοιτητές που είναι σε αναστολή από 6/11/2020**

Όσοι επιθυμούν να συνεχίσουν την πρακτική από 1/6 πρέπει να διαβάσουν και να αποστείλουν στον φορέα για συμπλήρωση την επισυναπτόμενη Βεβαίωση Νο 1 και έπειτα να την καταθέσουν στη Γραμματεία του Τμήματός τους το αργότερο έως την Δευτέρα 17/5.

Για κάθε άλλη περίπτωση (διακοπή πρακτικής, αλλαγή φορέα κ.λπ.) ο φοιτητής οφείλει άμεσα να ενημερώσει το Τμήμα του και το Γραφείο Πρακτικής Άσκησης.

**β) φοιτητές που πραγματοποιούν πρακτική εξ αποστάσεως**

Για να συνεχίσουν την πρακτική δια ζώσης από 1/6 πρέπει να διαβάσουν και να αποστείλουν στον φορέα για συμπλήρωση την επισυναπτόμενη Βεβαίωση Νο 2 και έπειτα να την καταθέσουν στη Γραμματεία του Τμήματος το αργότερο έως την Δευτέρα 17/5.

**γ) φοιτητές που έχουν καταθέσει αίτηση για έναρξη πρακτικής**

Οι φοιτητές που έχουν καταθέσει τα απαραίτητα δικαιολογητικά πρέπει να περιμένουν την απόφαση έγκρισης. Θα λάβουν σχετικό μήνυμα με αναλυτικές οδηγίες μετά τις 24/5.

**ΠΡΟΣΟΧΗ:** Για όλους τους φοιτητές που θα πραγματοποιήσουν πρακτική άσκηση δια ζώσης είναι υποχρεωτική η διενέργεια αυτοδιαγνωστικού ελέγχου (self test) νόσησης από τον κορωνοϊό COVID-19 και η δήλωση αποτελέσματος σύμφωνα με το ΦΕΚ 1866/Β΄/7.5.2021 (επισυνάπτεται).

Γραφείο Πρακτικής Άσκησης

Εσταυρωμένος, 71004 Ηράκλειο Κρήτης

Τηλέφωνα: 2810 379337, 2810 379472

Email: *gpa@hmu.gr*

Web Address: <https://praktiki.hmu.gr/>